Title: Rex et regnum
Description: A magyar politikai gondolkodás és kormányzás történetének egyes vonatkozásaival kapcsolatos tanulmányait gyűjtötte egy kötetbe Rácz Lajos, A modern állam változásai - Történelmi perspektívák és a jelenkori kihívásokra adott válaszok című OTKA-kutatásának eredményként. A tematikailag három nagy egységbe (Az államelméleti gondolkodás történetéből; A kormányzás és a közigazgatás történetéhez; Hatalmi szimbolikánk múltjából) osztott tanulmányok olyan témákat érintenek a középkortól a 19. század végéig, mint a Kárpát-medencei közigazgatási struktúrák a magyar honfoglalás előtt, a magyar hatalmi szimbolika nomád gyökerei, a magyar államtudományi irodalom kezdetei Erdélyben, Széchenyi István politikai-jogi gondolkodása, a feudális abszolutizmus államstruktúrája és kormányzása, II. József és a korabeli magyar közigazgatás vagy Ausztria és Magyarország közjogi kapcsolatának alakulása a Kiegyezésig. A kötetet bibliográfia zárja.
Subjects: Politics and government, Culture and law, History
Places: Hungary